
Betegtájékoztató: Információ a felhasználó számára

Vitango 200 mg filmtabletta
Száraz kivonat Rhodiola rosea gyökeréből és gyöktörzséből (1,5 – 5: 1) (Rosalin, WS 1375)
Kivonószer: etanol 60 % (m/m)


Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 14 napon belül nem enyhülnek, vagy éppen súlyosbodnak.

A betegtájékoztató tartalma:
1.	Milyen típusú gyógyszer a Vitango és milyen betegségek esetén alkalmazható?
2.	Tudnivalók a Vitango szedése előtt
3.	Hogyan kell szedni a Vitango-t?
4.	Lehetséges mellékhatások
5. Hogyan kell a Vitango-t tárolni?
6.	A csomagolás tartalma és egyéb információk


1. Milyen típusú gyógyszer a Vitango és milyen betegségek esetén alkalmazható?

A Vitango, Rosalin (WS 1375) nevű hatóanyagot tartalmaz, amely a Rhodiola rosea (rózsás varjúháj) gyökeréből és gyöktörzséből készült száraz kivonat. 

Terápiás javallatok
Hagyományos növényi gyógyszer, amelyet kizárólag a régóta fennálló használat alapján alkalmaznak a stressz és a túlterheltség szellemi és testi tüneteinek enyhítésére, mint például fáradtság, kimerültség, ingerlékenység és feszültség.


2.	Tudnivalók a Vitango szedése előtt

Ne szedje a Vitangot
-	ha allergiás a Rhodiola rosea kivonatra vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések
A Vitango szedése előtt beszéljen kezelőorvosával vagy gyógyszerészével.

Gyermekek és serdülők
A Vitango alkalmazása 18 év alatti gyermekek és serdülők számára nem javasolt.

Nincsenek ismert gyógyszerkölcsönhatások a Vitango és egyéb gyógyszerek között.

Terhesség, szoptatás és termékenység
A terhesség és szoptatás alatti alkalmazás biztonságosságát nem igazolták. Megfelelő adatok hiányában a készítmény terhesség és szoptatás alatti alkalmazása nem javasolt. Állatkísérletek során a termékenységre gyakorolt káros hatást nem igazoltak.

A készítmény hatásai a gépjárművezetéshez és a gépek kezeléséhez szükséges képességekre
A készítménynek a gépjárművezetéshez és a gépek kezeléséhez szükséges képességeket befolyásoló hatásait nem vizsgálták.


3.	Hogyan kell szedni a Vitangot?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

A készítmény ajánlott adagja 18 éven felüli felnőttek és idősek számára 2 tabletta naponta, egy reggel és egy délben, lehetőleg étkezések előtt bevéve.
A tablettát egy pohár vízzel javasolt bevenni.
Feltétlenül tájékoztassa kezelőorvosát, ha tünetei 14 napon belül nem enyhülnek, vagy éppen súlyosbodnak.


Ha az előírtnál több Vitangot vett be
Túladagolási esetről nem számoltak be.

Ha elfelejtette bevenni a Vitangot
Ne vegyen be kétszeres adagot a kihagyott adag pótlására, hanem a jelen betegtájékoztatóban leírtak szerint folytassa a Vitango-kezelést.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A gyakoriság nem ismert (a rendelkezésre álló adatokból nem állapítható meg):
· Enyhe fejfájás
· Enyhe gyomor-bélrendszeri panaszok, például hányinger, hasi fájdalom, hasmenés
· Enyhe túlérzékenységi reakciók, például bőrkiütés, viszketés.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Vitangot tárolni?

A gyógyszer gyermekektől elzárva tartandó!

Ez a gyógyszer nem igényel különleges tárolást.

A dobozon és a buborékcsomagoláson feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Vitango?
· A készítmény hatóanyaga a Rhodiola rosea gyökeréből és gyöktörzséből készült száraz kivonat (1,5 – 5 : 1) (Rosalin, WS 1375). A kivonószer etanol 60% (m/m).
· Egyéb összetevők a mikrokristályos cellulóz, kroszkarmellóz-nátrium, lecsapott szilícium-dioxid, magnézium-sztearát, hipromellóz, sztearinsav, vörös vas-oxid (E 172), titán-dioxid (E 171), szimetikon, metil-cellulóz, szorbinsav.

Milyen a Vitango külleme és mit tartalmaz a csomagolás?
A Vitango piros színű, kerek, domború filmbevonatú tabletta.

A Vitango 15 db, 30 db, 60 db vagy 90 db tablettát tartalmazó csomagban kerül forgalomba.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó : 

Dr. Willmar Schwabe GmbH & Co. KG
Willmar-Schwabe-Str. 4
76227 Karlsruhe
Németország

OGYI-TN-63/01		15x	PVC/PVDC//Al buborékcsomagolásban
OGYI-TN-63/02		30x	PVC/PVDC//Al buborékcsomagolásban
OGYI-TN-63/03		60x	PVC/PVDC//Al buborékcsomagolásban
OGYI-TN-63/04		90x	PVC/PVDC//Al buborékcsomagolásban

A betegtájékoztató legutóbbi felülvizsgálatának dátuma: 2026. június.
NNGYK/ETGY/13634/2026


